CELEX: 32016D0207
Language: et
Date: 2016-02-15 00:00:00
Title: Nõukogu otsus (ÜVJP) 2016/207, 15. veebruar 2016, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya)

16.2.2016   
            
            
               ET
            
            
               Euroopa Liidu Teataja
            
            
               L 39/45
            
         NÕUKOGU OTSUS (ÜVJP) 2016/207,
   15. veebruar 2016,
   millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 22. mail 2013 vastu otsuse 2013/233/ÜVJP, (1) millega luuakse Euroopa Liidu integreeritud piirihalduse abimissioon Liibüas (EUBAM Libya).
            
         
               (2)
            
            
               Nõukogu võttis 7. detsembril 2015 vastu otsuse (ÜVJP) 2015/2276, (2) millega muudetakse otsust 2013/233/ÜVJP ja pikendatakse selle kehtivust, nähes eelkõige ette missiooni kehtivuse pikendamise ja lähtesumma kuni 21. veebruarini 2016.
            
         
               (3)
            
            
               Liibüas valitseva olukorra tõttu on vaja, et liit teeks ettevalmistusi riigi julgeolekusektori reformi valdkonnas võimalikuks kriisiohje tsiviilmissiooniks suutlikkuse suurendamiseks ja abistamiseks.
            
         
               (4)
            
            
               Tsiviilplaanimise võime kohene tagamine on arvuliselt piiratud, ent see võime võib kasvada, kui asjaolud ja nõudmised arenevad ning kui poliitika ja julgeolekukomitee sellega nõustub.
            
         
               (5)
            
            
               Otsust 2013/233/ÜVJP tuleks vastavalt muuta.
            
         
               (6)
            
            
               Missiooni EUBAM Libya viiakse läbi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2013/233/ÜVJP muudetakse järgmiselt.
   
               1)
            
            
               Artiklisse 2 lisatakse järgmine lõik:
               „EUBAM Libya toetab terviklikku tsiviiljulgeolekusektori reformi kavandamise protsessi, et valmistada ette võimalikku suutlikkuse suurendamist ja abistamist hõlmavat kriisiohjamise tsiviilmissiooni.”
            
         
               2)
            
            
               Artikli 3 lõikesse 1 lisatakse järgmine punkt:
               
                           „d)
                        
                        
                           teavitada, et EL kavandab julgeolekusektori reformi valdkonnas võimalikku kriisiohje tsiviilmissiooni suutlikkuse suurendamiseks ja abistamiseks, tehes tihedat koostööd UNSMILiga ja andes oma panuse UNSMILi jõupingutustesse ning koordineerides oma tegevust seadusjärgsete Liibüa ametiasutustega ja teiste asjaomaste julgeolekuvaldkonna partneritega.”
                        
                     
         
               3)
            
            
               Artikli 13 lõikesse 1 lisatakse järgmine lõik:
               „EUBAM Libya tegevusega seonduvate kulutuste katmiseks ette nähtud lähtesumma ajavahemikuks 22. veebruarist 2016 kuni 21. augustini 2016 on 4 475 000 eurot.”
            
         
               4)
            
            
               Artikli 16 teine lõik asendatakse järgmisega:
               „Seda kohaldatakse kuni 21. augustini 2016.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 22. veebruarist 2016.
   
      Brüssel, 15. veebruar 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu otsus 2013/233/ÜVJP, 22. mai 2013, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (ELT L 138, 24.5.2013, lk 15).
   
      (2)  Nõukogu otsus (ÜVJP) 2015/2276, 7. detsember 2015, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust (ELT L 322, 8.12.2015, lk 51).